**Ministru kabineta rīkojuma projekta “Grozījums Ministru kabineta 2017. gada 12. decembra rīkojumā Nr. 734 “Par Iekšlietu ministrijas ilgtermiņa saistībām gaisa kuģu parka atjaunošanai”” un rīkojuma projekta “Par apropriācijas pārdali” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekta “Grozījumi Ministru kabineta 2017. gada 12. decembra rīkojumā Nr. 734 “Par Iekšlietu ministrijas ilgtermiņa saistībām gaisa kuģu parka atjaunošanai”” un rīkojuma projekta “Par apropriācijas pārdali”mērķis ir precizēt valsts pamatbudžeta ilgtermiņa saistības pasākumam “Gaisa kuģu parka atjaunošana” sadalījumā pa gadiem, pārdalot finansējumu starp ilgtermiņa saistību pasākumu “Gaisa kuģu parka atjaunošana” un neatliekamo pasākumu “Iekšlietu ministrijas padotībā esošo iestāžu nodrošināšana ar funkciju izpildei nepieciešamajiem šaujamieročiem”.  Projektiem nav noteikts spēkā stāšanās laiks. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta rīkojuma projekts "Grozījumi Ministru kabineta 2017. gada 12. decembra rīkojumā Nr. 734 "Par Iekšlietu ministrijas ilgtermiņa saistībām gaisa kuģu parka atjaunošanai"" (turpmāk – rīkojuma projekts par grozījumiem rīkojumā Nr.734) un rīkojuma projekts “Par apropriācijas pārdali” sagatavoti, lai nodrošinātu maksājumu veikšanu saistībā ar gaisa kuģu parka atjaunošanu atbilstoši noslēgtajam līgumam. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Ministru kabineta 2017. gada 12. decembra rīkojumu Nr. 734 "Par Iekšlietu ministrijas ilgtermiņa saistībām gaisa kuģu parka atjaunošanai" (turpmāk – rīkojums Nr.734) 1. punktu Iekšlietu ministrijai (Valsts robežsardzei) budžeta programmā 10.00.00 "Valsts robežsardzes darbība" noteiktas ilgtermiņa saistības pasākumam "Gaisa kuģu parka atjaunošana" laikposmā no 2017. gada līdz 2020. gadam ne vairāk kā 11 237 094 *euro* apmērā, tai skaitā 2017. gadā - 3 110 000 *euro*, 2018. gadā - 2 890 650 *euro (izdevumi plānoti atbilstoši jaunajai politikas iniciatīvai)*, 2019. gadā - 3 252 044 *euro* un 2020. gadā - 1 984 400 *euro* apmērā.  Saskaņā ar Ministru kabineta 2017. gada 12. decembra rīkojumu Nr. 732 "Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem"” no valsts budžeta programmas 02.00.00 "Līdzekļi neparedzētiem gadījumiem" Iekšlietu ministrijai (Valsts robežsardzei) tika piešķirti 1 245 624 *euro*, lai nodrošinātu 2017. gadā papildus nepieciešamo finansējumu ilgtermiņa saistības pasākumam "Gaisa kuģu parka atjaunošana”.  Pamatojoties uz Valsts robežsardzes rīkotās konkursa procedūras ar sarunām “Viendzinēja vieglas klases helikopteru (tostarp speciālā aprīkojuma) piegāde, kā arī pilotu un inženiertehniskā personāla speciālās apmācības” (iepirkuma identifikācijas numurs: VRS/2017/30/AVP) rezultātiem, starp Valsts robežsardzi un helikopteru ražotājkompāniju “Leonardo S.p.a.” 2017.gada 27.decembrī tika noslēgts līgums Nr.380 “Par helikopteru piegādi” (turpmāk – līgums).  2017.gadā, pamatojoties uz līguma 13.3.apakšpunkta nosacījumiem, Valsts robežsardze veica priekšapmaksu (daļu no līgumcenas par mehāniķu apmācībām, avioniķa, pilotu parastajām un speciālajām apmācībām, kā arī par pirmās, otrās un trešās preču grupas piegādi) 4 355 623,87 *euro* apmērā.  Līgumā paredzētais pakalpojuma un preču saņemšanas datums:  - pirmās preču grupas piegāde - līdz 26.06.2019.;  - otrās preču grupas piegāde - līdz 26.10.2019.;  - trešās preču grupas piegāde - līdz 30.11.2020.;  - apmācības - līdz 26.11.2019.  Ņemot vērā līguma 4., 5. un 6.punktu prasības, attiecībā uz pirmās, otrās un trešās preču grupas piegādes termiņiem, kā arī, ievērojot mehāniķu, avioniķa, pilotu (t.sk. teorētiskas un praktiskās apmācībās, kas nepieciešamas kvalifikācijas atzīmes saņemšanai attiecīgajam helikoptera tipam) apmācību grafikus, preču un pakalpojumu piegādes aktivitātes paredzētas, sākot ar 2019.gadu, līdz ar to 2018.gadā maksājumi kompānijai “Leonardo S.p.a.” nav jāveic.  Vienlaikus ir iespējams 2018.gadā ilgtermiņa saistību pasākumam “Gaisa kuģu parka atjaunošana” plānoto finansējumu 2 890 650 *euro* apmērā pārdalīt budžeta apakšprogrammai 40.02.00 “Nekustamais īpašums un centralizētais iepirkums” neatliekamajam pasākumam “Iekšlietu ministrijas padotībā esošo iestāžu nodrošināšana ar funkciju izpildei nepieciešamajiem šaujamieročiem”; savukārt 2019. gadā pārdalīt finansējumu 2 890 650 *euro* apmērā no budžeta apakšprogrammas 40.02.00 “Nekustamais īpašums un centralizētais iepirkums” neatliekamā pasākuma “Iekšlietu ministrijas padotībā esošo iestāžu nodrošināšana ar funkciju izpildei nepieciešamajiem šaujamieročiem” budžeta programmai 10.00.00 “Valsts robežsardzes darbība” ilgtermiņa saistību pasākumam “Gaisa kuģu parka atjaunošana”. Pārdalot finansējumu, tiks nodrošināts, ka 2019.gada plānotās bruņojuma iegādes tiks veiktas 2018.gadā.  Atbilstoši Ministru kabineta 2017.gada 12.decembra rīkojuma Nr.734 “Par Iekšlietu ministrijas ilgtermiņa saistībām gaisa kuģu parka atjaunošanai” 2.1.apakšpunktam ilgtermiņa saistību pasākumā “Gaisa kuģu parka atjaunošana” tika iekļauts jaunajai politikas iniciatīvai (2017.-2019.gadam) "Plānveida gaisa kuģu atjaunošana (divu vieglās klases viendzinēja helikopteru iegāde), personāla apmācība" piešķirtais finansējums, attiecīgi – 2017. gadā 2 960 000 *euro* apmērā, 2018. gadā 2 890 650 *euro* apmērā, 2019. gadā 2 867 351 *euro* apmērā. Savukārt saskaņā ar likuma “Par valsts budžetu 2018.gadam” 30.panta 10.punktu un 31.panta 5.punktu apropriācijas pārdali citiem mērķiem no jaunajām politikas iniciatīvām un citiem prioritārajiem pasākumiem 2017.-2019.gadam atļauts veikt, ja ir pieņemts Ministru kabineta lēmums un Saeimas Budžeta un finanšu (nodokļu) komisija piecu darba dienu laikā no attiecīgās informācijas saņemšanas nav iebildusi pret apropriācijas pārdali.Saskaņā ar likuma “Par valsts budžetu 2018.gadam” 30.panta 1.punktu kopējais pārdales apjoms starp pamatbudžeta programmām (apakšprogrammām) nedrīkst izraisīt katras atsevišķās programmas (apakšprogrammas) palielinājumu, kas būtu lielāks par pieciem procentiem no programmai (apakšprogrammai) apstiprinātās gada apropriācijas apjoma (finansējuma pārdale 2 890 650 *euro* apmērā palielina apakšprogrammas 40.02.00 “Nekustamais īpašums un centralizētais iepirkums” kopējos izdevumus par 8,9%).  Ņemot vērā iepriekš minēto, *rīkojuma projekts par grozījumiem rīkojumā Nr.734* paredz precizēt rīkojuma Nr.734 1. punktu, apstiprināto ilgtermiņa saistību ietvaros samazinot plānoto finansējumu 2018. gadā par 2 890 650 *euro*, attiecīgi palielinot finansējumu 2019. gadā no 3 252 044 *euro* līdz 6 142 694 *euro*.  Savukārt *rīkojuma projekts “Par apropriācijas pārdali”* paredz:  - **2018. gadā** par 2 890 650 *euro* samazinātfinansējumu budžeta programmai 10.00.00 “Valsts robežsardzes darbība” unpalielināt finansējumu budžeta apakšprogrammai 40.02.00 “Nekustamais īpašums un centralizētais iepirkums” un Iekšlietu ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu attiecīgai valsts budžeta apropriācijas pārdalei un ilgtermiņa saistību samazināšanai, kā arī uzdevumu finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par minēto apropriācijas pārdali un, ja Saeimas Budžeta un finanšu (nodokļu) komisija piecu darbdienu laikā no attiecīgās informācijas saņemšanas nav iebildusi pret apropriācijas pārdali, veikt apropriācijas pārdali;  - **2019. gadā** pārdalīt finansējumu no budžeta apakšprogrammas 40.02.00 “Nekustamais īpašums un centralizētais iepirkums” neatliekamā pasākuma “Iekšlietu ministrijas padotībā esošo iestāžu nodrošināšana ar funkciju izpildei nepieciešamajiem šaujamieročiem” 2 890 650 *euro* apmērā budžeta programmai 10.00.00 “Valsts robežsardzes darbība” ilgtermiņa saistību pasākumam “Gaisa kuģu parka atjaunošana” un Iekšlietu ministrijai normatīvajos aktos noteiktajā kārtībā sagatavot un iesniegt Finanšu ministrijā attiecīgus priekšlikumus bāzes izdevumu precizēšanai un valsts budžeta ilgtermiņa saistību palielināšanai 2019. gadā likumprojekta “Par valsts budžetu 2019. gadam” un likumprojekta “Par vidēja termiņa budžeta ietvaru 2019., 2020. un 2021. gadam” sagatavošanas procesā. |
| 3. | Projekta izstrādē iesaistītās institūcijas un publiskas personas kapitālsabiedrības | Iekšlietu ministrija, Valsts robežsardze, Nodrošinājuma valsts aģentūra. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar. |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2018.gads | | Turpmākie trīs gadi (*euro*) | | | | |
| 2019. | | 2020. | | 2021. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2019. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | izmaiņas, salīdzinot ar vidēja termiņa budžeta ietvaru  2021. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 2 890 650 | 0 | 6 265 321 | 0 | 4 997 677 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 2 890 650 | 0 | 6 265 321 | 0 | 4 997 677 | 0 | 0 |
| 40.02.00 „Nekustamais īpašums un centralizētais iepirkums" | 0 | 2 890 650 | 3 013 277 | -2 890 650 | 3 013 277 | 0 | 0 |
| 10.00.00 “Valsts robežsardzes darbība” | 2 890 650 | -2 890 650 | 3 252 044 | 2 890 650 | 1 984 400 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 2 890 650 | 0 | 6 265 321 | 0 | 4 997 677 | 0 | 0 |
| 2.1. valsts pamatbudžets | 2 890 650 | 0 | 6 265 321 | 0 | 4 997 677 | 0 | 0 |
| 40.02.00 „Nekustamais īpašums un centralizētais iepirkums" | 0 | 2 890 650 | 3 013 277 | -2 890 650 | 3 013 277 | 0 | 0 |
| 10.00.00 “Valsts robežsardzes darbība” | 2 890 650 | -2 890 650 | 3 252 044 | 2 890 650 | 1 984 400 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | X | 0 | 0 | 0 | 0 |
| 5. Precizēta finansiālā ietekme | X | 0 | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Saskaņā ar likumu “Par valsts budžetu 2018.gadam” un likumu “Par vidēja termiņa budžeta ietvaru 2018., 2019. un 2020.gadam”:  √ Nodrošinājuma valsts aģentūrai budžeta apakšprogrammā **40.02.00 „Nekustamais īpašums un centralizētais iepirkums"** piešķirts finansējums *neatliekamajam pasākumam “Iekšlietu ministrijas padotībā esošo iestāžu nodrošināšana ar funkciju izpildei nepieciešamajiem šaujamieročiem”:*  2019.gadā – 3 013 277 *euro* (katru gadu) (2380.EKK”Specifiskie materiāli un inventārs” – 900 000 *euro*, 5000.EKK"Pamatkapitāla veidošana" – 2 113 277 *euro*)  *Saskaņā ar ierosinātajiem grozījumiem:*  Izdevumi 2018. gadā – 2 890 650 *euro* (2380.EKK ”Specifiskie materiāli un inventārs” – 1 090 650 *euro*, 5000.EKK "Pamatkapitāla veidošana" – 1 800 000 *euro*);  Izdevumi 2019. gadā kopā – 122 627 *euro* (2380.EKK”Specifiskie materiāli un inventārs”).  Izdevumi pa EKK var tikt precizēti atbilstoši faktiskajai situācijai (2018.gadā atbilstoši noslēgtajai Vispārīgajai vienošanās iespējamām piegādēm).  √ Valsts robežsardzei budžeta programmā **10.00.00 “Valsts robežsardzes darbība”** piešķirts finansējums *ilgtermiņa saistību pasākumam “Gaisa kuģu parka atjaunošana”:*  2018. gadā - 2 890 650 *euro* (2235.EKK "Izdevumi par saņemtajiem apmācību pakalpojumiem"– 245 650 *euro*, 5000.EKK "Pamatkapitāla veidošana" – 2 645 000 *euro*)  2019. gadā - 3 252 044 *euro* (5000.EKK"Pamatkapitāla veidošana").  *Saskaņā ar ierosinātajiem grozījumiem:*  Izdevumi 2018. gadā netiek plānoti;  Izdevumi 2019. gadā kopā: 6 142 694 *euro*, no tiem:   * 245 650 *euro* (2235.EKK "Izdevumi par saņemtajiem apmācību pakalpojumiem"); * 5 897 044 *euro* (5000.EKK "Pamatkapitāla veidošana").   Projektam nav ietekme uz likumā “Par valsts budžetu 2018. gadam” un likumā “Par vidēja termiņa budžeta ietvaru 2018., 2019. un 2020. gadam” kopējiem plānotajiem budžeta izdevumiem, tai skaitā ilgtermiņa saistību kopējo apjomu 2018. gadā un 2019. gadā. | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Amata vietu skaita izmaiņas nav plānotas. | | | | | | |
| 8. Cita informācija | Iekšlietu ministrijai normatīvajos aktos noteiktajā kārtībā sagatavot un iesniegt Finanšu ministrijā:   * pieprasījumu attiecīgai valsts budžeta apropriācijas pārdalei un ilgtermiņa saistību samazināšanai 2018. gadā; * priekšlikumus attiecīgai bāzes izdevumu precizēšanai un valsts budžeta ilgtermiņa saistību palielināšanai 2019. gadā likumprojekta “Par valsts budžetu 2019. gadam” un likumprojekta “Par vidēja termiņa budžeta ietvaru 2019., 2020. un 2021. gadam” sagatavošanas procesā. | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| Projekts šo jomu neskar. | | |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Iekšlietu ministrija, Finanšu ministrija, Valsts robežsardze, Nodrošinājuma valsts aģentūra. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde neietekmēs pārvaldes funkcijas un institucionālo struktūru. Saistībā ar projekta izpildi nav nepieciešams veidot jaunas institūcijas, likvidēt vai reorganizēt esošās. Projekts neietekmē institūcijai pieejamos cilvēkresursus. |
| 3. | Cita informācija | Nav. |

Iekšlietu ministrs Rihards Kozlovskis

Vīza: valsts sekretārs Dimitrijs Trofimovs

25.04.2018 8:33

1914

A.Strode, 67219602

[alda.strode@iem.gov.lv](mailto:alda.strode@iem.gov.lv)